বৃদ্ধা খুনে চাঞ্চল্য মেমারিতে

পূর্ব বর্ধমান: পূর্ব বর্ধমানের (Purba Bardwan) মেমারি থানার দেবীপুর অঞ্চলের গৌরীপুর গ্রামে সাত সকালে খুন হলেন এক বৃদ্ধা (District News)। ঘটনায় এলাকায় ছড়িয়েছে চাঞ্চল্য (Local News)।

স্থানীয় সূত্রে জানা গেছে, মৃতার নাম লক্ষ্মী হেমরম (৮৪)। তিনি একাই বাড়িতে থাকতেন। শুক্রবার সকালে বাড়ি থেকে প্রায় ১০০ মিটার দূরে একটি পুকুর থেকে তাঁর রক্তাক্ত দেহ উদ্ধার হয়। প্রতিবেশীদের দাবি, দেহে একাধিক আঘাতের চিহ্ন রয়েছে। প্রাথমিক অনুমান, দুষ্কৃতীরা খুন করে মৃতদেহ পুকুরে ফেলে দিয়েছে।

আরও পড়ুন: ডোমকলে অভিনব কায়দায় পালিত হচ্ছে বিশ্ব নবী দিবস

খবর পেয়ে ঘটনাস্থলে পৌঁছয় মেমারি থানার পুলিশ। মৃতদেহ উদ্ধার করে থানায় নিয়ে যাওয়া হয়। বাড়ির আশপাশ ঘিরে ফেলে চলছে তল্লাশি ও জিজ্ঞাসাবাদ। তবে খুনের কারণ সম্পর্কে এখনও নিশ্চিত হতে পারেনি পুলিশ।

স্থানীয় বাসিন্দারা জানিয়েছেন, কী কারণে এই নৃশংস হত্যাকাণ্ড ঘটল তা রহস্যই রয়ে গিয়েছে। তবে পুলিশ জানিয়েছে, দ্রুত তদন্ত এগিয়ে নিয়ে যাওয়া হবে এবং দোষীদের চিহ্নিত করে আইনের আওতায় আনা হবে।