শিক্ষার ‘বেহাল হাল’! শিক্ষক শূন্য স্কুলের সংখ্যা দিনে দিনে বাড়েছে রাজ্যে

কলকাতা: একমাত্র শিক্ষিকার কিছুদিন বাদেই অবসর, তারপরই কি তাহলে স্কুল বন্ধ হয়ে যাবে? এই আশঙ্কায় ছাত্র-ছাত্রীদের অভিভাবকরা। ঘটনাটি ঘটেছে, উত্তর ২৪ পরগনা (North 24 Pargana) বসিরহাটের (Basirhat) মহাকুমা হিঙ্গলগঞ্জের ২০ নম্বর নিত্যানন্দ এসএসকে স্কুল মামুদপুরে। এখানকার ২০০৩ সালে স্থাপিত এসএসকে স্কুল। যার পুরো নাম ২০ নম্বর নিত্যানন্দ এসএসকে স্কুল।

একসময় এই স্কুলে তিনজন শিক্ষক-শিক্ষিকা ছিল এবং প্রচুর ছাত্র-ছাত্রী ছিল। এরপর একজন শিক্ষিকার বদলি হয়ে যায়। তার কয়েক বছর বাদে অর্থাৎ এ বছরের এপ্রিল মাসে আর একজন শিক্ষিকার পথ দুর্ঘটনায় মৃত্যু হয়। বাকি থাকে একজন শিক্ষিকা। সেই একজন শিক্ষিকাই স্কুলের পঠন-পাঠন চালিয়ে যাচ্ছে।

আরও পড়ুন: স্কুল সার্ভিস কমিশনের শিক্ষক নিয়োগ পরীক্ষা সেপ্টেম্বরেই

স্থানীয় সূত্রে খবর, এই স্কুলে চতুর্থ শ্রেণী পর্যন্ত ক্লাস হয়। ছাত্র-ছাত্রীর সংখ্যা শিক্ষকের অভাবে কমতে কমতে এখন ৩৫ থেকে ৪০-এ এসে দাঁড়িয়েছে। কিন্তু এই স্কুলটা বন্ধ হয়ে গেলে এখন যারা এই স্কুলে পড়ে সেই সব ছাত্র-ছাত্রীরা পড়বে মহাবিপদে। কারণ এই স্কুল বন্ধ হলে ছাত্র-ছাত্রীদের অন্য স্কুলে যেতে হলে যেতে হবে তিন থেকে চার কিলোমিটার দূরে। যেটা বাচ্চাদের পক্ষে খুবই কষ্টদায়ক।

কিন্তু এই স্কুলে শেষ সম্বল যে শিক্ষিকা তাঁর ২০২৬ সালের জানুয়ারি মাসে ৩১ তারিখে অবসর। এই শিক্ষিকা অবসর নিলে এই স্কুলে আর কোন শিক্ষিকা থাকবে না। ফলে বন্ধ হয়ে যাবি স্কুল। সমস্যায় পড়বে ছাত্রছাত্রীরা এবং ছাত্র-ছাত্রীদের অভিভাবকরা। তাই স্কুলের শিক্ষিকা সহ অভিভাবকদের দাবি অবিলম্বে এই স্কুলে শিক্ষক কিংবা শিক্ষিকা নিয়োগ করা হোক । যাতে স্কুলটা বন্ধ না হয়।